সবাইকে একসঙ্গে কাজ করার আহ্বান ইন্টারনেট ব্যবসায়ী সমিতির
সব ভেদাভেদ ভুলে আগামী দিনগুলোতে সবাইকে একসঙ্গে কাজ করার আহ্বান জানিয়েছেন বাংলাদেশ ইন্টারনেট সমিতির সভাপতি মোহাম্মদ আনোয়ার হোসেন আনু।মঙ্গলবার ঢাকায় ইফতার ও দোয়া মাহফিলে এ আহ্বান জানান তিনি।অনুষ্ঠানে সভাপতির বক্তব্যে তিনি বলেন, ভৌগলিক ও প্রযুক্তিগত কারণে সামনের দিনগুলোতে অনেক ব্যবসায়িক চ্যালেঞ্জ মোকাবিলা করতে হবে। যে কারণে সবাইকে একসঙ্গে কাজ করতে হবে।
সেগুন বাগিচায় হোটেল ৭১ এ আয়োজিত এ অনুষ্ঠানে ইন্টারনেট সার্ভিস প্রোভাইডার অ্যাসোসিয়েশনের (আইএসপিএ) নবনির্বাচিত সভাপতি এমদাদুল হক ও মহাসচিব নাজমুল করিম ভূঁইয়া, কেবল অপারেটর অ্যাসোসিয়েশন অব বাংলাদেশের সভাপতি সাইফুল ইসলাম সোহেল, আম্বার আইটির সিইও আমিনুল হাকিম, বাহন লিমিটেডের সিওও রাশেদ আমীন বিদ্যুৎ, আইসিসি কমিউনিকেশনের এমডি সাইফুল ইসলাম সিদ্দিক,বাংলাদেশ ইন্টারনেট ব্যাবসায়ী সমিতির সাধারন সম্পাদক, হিরা খান উপস্থিত ছিলেন।ইফতার ও দোয়া মাহফিলে ইন্টারনেট সার্ভিস প্রোভাইডার অ্যাসোসিয়েশনের কমিটির অন্যান্য সদস্যদের মধ্যে সিনিয়র সহসভাপতি জাকির হোসাইন, যুগ্ম মহাসচিব মোহাম্মদ আনোয়ার হোসেন, কোষাধ্যক্ষ আসাদুজ্জামান সুজন, পরিচালক (আইন ও সালিশ) সাব্বির আহমেদ, পরিচালক (সোশাল অ্যাফেয়ার্স) ফুয়াদ মুহাম্মদ শরফুদ্দিন, পরিচালক (ক্রীড়া ও সাংস্কৃতিক) নাছির উদ্দিন ও পরিচালক মাহামুদুল হাসান আরিফসহ নারায়ণগঞ্জ, গাজীপুর ও ঢাকার বিভিন্ন জেলার ইন্টারনেট ব্যবসায়ীরা অংশ নেন।

ঢাকায় ইফতার ও দোয়া মাহফিলের আয়োজন করে সমিতি।